Vokabel

Vokabel – un presentation curte de un programma pro apprender vocabulos 

In ”Hjälp/Adjuta” del programma il ha instructiones complete. Studia lo e tu trovara multe finessas usabile.

Le programma Vokabel es construite per Per-Erik Kristensson, un membro del Societate Svedese pro Interlingua. Le programma es multo professional e ha recipite plure mentiones honorific. Illo es excellente quando on desira apprender vocabularios e phrases simple.

 Introduction 
Un del multe avantages es que on pote facilemente facer su proprie vocabularios e si on desira completar un vocabulario il es facile de adder nove vocabularios, anque in vocabuarios compilate per altere personas. Le programma es gratuite e on pote trovar illo in le adresse http://www.pekspro.com/, un pagina web qui es scribite in svedese e anglese. Il ha anque plure programmas pro intertenimento qui es accessibile in le mesme pagina web. 
Pro discargar Vokabel clicca duple super “Ladda ned Vokabel”.
Le programma Vokabel functiona in computatores con Windows 95 e omne plus nove variantes. Illo solmente require 590 kB. Le fenstras e le instructiones es traducite in sex linguas, inter illos svedese e interlingua. Le grande labor con traduction in interlingua es facite per le previe presidente del Societate Svedese pro Interlingua (SSI), Jan Årmann. On pote facilemente alterar le lingua del interfacie in: Verktyg/Utensiles – Inställningar/Configurationes – Avancerat/Avanciate – Ändra språk/Cambia lingua

 Adder nove vocabulos 
In le fin de un vocabuario il ha un linea con tres positiones appellate Nove –Nove- Nove.
Clicca duple in le prime position al sinistre (vide le sagitta in le imagine) e inscribe le nove parola. 
Clicca “Enter”. Isto es importante. 
Insere le traduction in le sequente position e clicca “Enter”
Le tertie position es pro informationes e explicationes (synonymos p.ex.) e es voluntari sed clicca “Enter” anque ibi.
On pote anque adder listas complete de vocabularios scribite in Microsoft Word o altere programmas pro tractamentos de textos. Alora le parola e su traduction debe esser separate per TAB o iste signos: ; : | , = - .

P.ex. <p>
hund, can
katt, cato
föl, pullo, (cavallo neonate) 					
Copia toto quando le lista es preste e insere toto in le prime fenestra, al sinistre, “Nove”. Alora omne parolas essera inserite in bon ordine etiam si on ha scribite explicationes solmente in alcun casos.
Un solution genial!						

 Assortir vocabulos 
Clicca Redigera/Redige – Markera alla/Marca totes
Clica Redigera/ Redige – Sortera/Sorti
Nunc le nove parola se trova in loco correcte.

 Cercar vocabularios in interlingua 
Il es necessari de haber files con le formato “gls” e le files usate per Babylon, “bgl”, non functiona. In plus le grande vocabulario svedese-interlingua per Pian Boalt non es apte pro Vokabel a causa del grandor del file. 
Sed il ha un altere file svedese-interlingua qui consiste de 27 000 entratas isto qui suffice. Il ha anque un file interlingua-svedese sed illo solmente ha 2200 entratas. Tu pote facilemente completar illo secundo tu proprie besonio. Usa p.ex. Stenström; Interlingua-svensk ordbok.
Depost junio 2006 iste duo files es inserite in http://www.interlingua.nu 
in le ligamine ”Läromedel och kurser”. Clicca con le button dextere e quando tu vide “Spara som…” selige ubi le file debe esser salvate in memora ubi. Il es multo practic de crear un catalogo appellate Vokabel pro omne tal files in formato gls.

In le pagina http://www.pekspro.com/ , in le ligamine Vokabel 2.31, ligamine exempelfiler, glosfiler och översättningar , il ha alcun altere vocabularios in altere linguas

 Executar le test 
Clicca sur Arkiv/Archivo – Öppna/Aperi e selige un file in formato gls que tu ha salvate in tu catalogo. 
Clicca sur Förhör/Quiz 
Le plus simple alternativo ibi es numero 1 Standard sed a basso in Förhörsinställningar/Configuration de quiz tu pote seliger plure altere variantes de quiz.

Bon fortuna!

Categoria:Software